CELEX: 62021TN0667
Language: sk
Date: 2021-10-12 00:00:00
Title: Vec T-667/21: Žaloba podaná 12. októbra 2021 – BAWAG PSK/ECB

13.12.2021   
            
            
               SK
            
            
               Úradný vestník Európskej únie
            
            
               C 502/38
            
         
      Žaloba podaná 12. októbra 2021 – BAWAG PSK/ECB
      (Vec T-667/21)
      (2021/C 502/57)
      Jazyk konania: angličtina
      
         Účastníci konania
      
      
         Žalobkyňa: BAWAG PSK Bank für Arbeit und Wirtschaft und Österreichische Postsparkasse AG (Viedeň, Rakúsko) (v zastúpení: H. Bälz a D. Bliesener, advokáti)
      
         Žalovaná: Európska centrálna banka
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  zrušil rozhodnutie žalovanej z 2. augusta 2021 (1) a
               
            
                  —
               
               
                  uložil žalovanej povinnosť nahradiť trovy konania.
               
            
         Dôvody a hlavné tvrdenia
      
      Na podporu svojej žaloby žalobkyňa uvádza päť žalobných dôvodov.
      
                  1.
               
               
                  Prvý žalobný dôvod je založený na tom, že žalovaná nie je oprávnená uložiť zrážkové úroky podľa § 97 ods. 1 rakúskeho zákona o bankách (ďalej len „BWG“).
               
            
                  2.
               
               
                  Druhý žalobný dôvod je založený na tom, že právo na uloženie zrážkových úrokov podľa § 97 ods. 1 BWG je premlčané.
               
            
                  3.
               
               
                  Tretí žalobný dôvod je založený na tom, že žalobkyňa neporušila limit veľkej majetkovej angažovanosti stanovený v článku 395 ods. 1 nariadenia (EÚ) č. 575/2013 (2) .
               
            
                  4.
               
               
                  Štvrtý žalobný dôvod je založený na tom, že napadnuté rozhodnutie porušuje právo žalobkyne byť vypočutá.
               
            
                  5.
               
               
                  Piaty žalobný dôvod je založený na tom, že žalovaná nesprávne vypočítala výšku zrážkových úrokov podľa § 97 ods. 1 BWG.
               
            
         (1)  Číslo SSM- 2021-ATBAW-7_ESA-2018-0000126
      
         (2)  Nariadenie Európskeho parlamentu a Rady (EÚ) č. 575/2013 z 26. júna 2013 o prudenciálnych požiadavkách na úverové inštitúcie a investičné spoločnosti a o zmene nariadenia (EÚ) č. 648/2012 (Ú. v. EÚ L 176, 2013, s. 1).